FI ECB -PUBLIC 
 
 
EUROOPAN KESKUSPANKIN LAUSUNTO,  
annettu 8  päivänä helmikuuta 2013,  
käteismaksujen rajoittamisesta palkanmaksussa  
(CON/2013/11)  
 
Johdanto ja oikeusperusta  
Euroopan keskuspankki (EKP) vastaanotti 11 päivänä tammikuuta 2013 työ - ja elinkeinoministeriöltä 
pyynnön antaa lausunto esityksestä laiksi työsopimuslain 2 luvun 16 §:n muuttamisesta1 sekä 
kirjanpitolain 2 luvun ja 8 luvun 4 §:n muuttamisesta2 (jäljempänä ’ lakiehdotus’  tai ’ehdotettu laki’ ). 
EKP:n toimivalta antaa lausunto perustuu Euroopan unionin toiminnasta tehdyn sopimuksen 127 artiklan 
4 kohtaan ja 282 artiklan 5 kohtaan sekä jäsenmaiden velvollisuudesta kuulla Euroopan keskuspankkia 
suunnitelmista lainsäädännöksi 29 päivänä kesäkuuta 1998 tehdyn neuvoston päätöksen 98/415/EY3 
2 artiklan 1 kohdan tois een luetelmakohtaan, sillä lakiehdotus liittyy maksuvälineisiin. Tämän lausunnon 
on antanut EKP:n neuvosto Euroopan keskuspankin työjärjestyksen 17.5 artiklan ensimmäisen virkkeen 
mukaisesti . 
 
1.  Lakiehdotuksen tavoite  
Lakiehdotus on osa valtioneuvoston tehostettua harmaan talouden ja talousrikollisuuden torjunnan 
toimintaohjelmaa vuosille 2012–20154, jonka tavoitteena on muun muassa veronkierron estäminen. 
Ehdotetun lain mukaan palkka tulisi pääsääntöisesti aina maksaa työntekijän osoittamalle pankkitilil le. 
Tavoitteena on  vähentää käteisen  rahan  käyttöä ja s itä kautta vaikeuttaa pimeiden palkkojen maksua. 
 
2. Yleiset huomautukset  
2.1 EKP toteaa , että ehdotettu laki on unionin lainsäädän nön mukainen5, ja erityisesti 3 päivänä 
toukokuuta 1998 annetun neuvos ton asetuksen (EY) N:o 974/98 johdanto- osan 19 kappale en 
mukainen6, jonka mukaan ”jäsenvaltioiden yleisistä syistä käyttöön ottamat seteleissä ja 
metallirahoissa maksamista koskevat rajoitukset eivät ole yhteensopimattomia euroseteleiden ja -
                                                 
1  Työsopimuslaki 26.1.2001/55.  
2  Kirjanpitolaki 30.12.1997/1336.  
3  EYVL L 189, 3.7.1998, s . 42. 
4  Tehostettu harmaan talouden ja tal ousrikollisuuden torjunnan toimintaohjelma vuosille 2012 –2015, valtioneuvoston 
periaatepäätös  19.1.2012.  
5  Ks. lausunnon CON/2010/36 2.3.2 kohta ja lausunnon CON/2012/33 2.1 kohta. Kaikki EKP:n lausunnot julkaistaan 
EKP:n verkkosivuilla www.ecb.europa.eu.  
6  EYVL L 139, 11.5.1998, s . 1. 
ECB -PUBLIC  
2 metallirahojen  laillisen maksuvälineaseman kanssa, edellyttäen että muita laillisia keinoja 
rahamääräisten velkojen maksamiseen on käytettävissä”. EKP toteaa  myös , että: i) kyseisiä muita 
laillisia keinoja rahamääräisten velkojen maksamiseen – siis muita kuin käteinen r aha – on 
käytettävissä Suomessa ja ii) lakiehdotuksen tavoitetta  estää veronkiertoa voidaan pitää yleisenä 
syynä , jolla on enemmän painoarvoa kuin käteismaksujen  rajoitu sten vaikutuksilla.  
2.2 Käteismaksujen  rajoitusten olisi kuitenkin oltava  oikeassa suht eessa niillä pyrittäviin tavoitteisiin, 
eikä niiden tulisi  rajoittaa käteisellä maksamista enempää kuin on tarpeen näiden tavoitteiden 
saavuttamiseksi , erityisesti kun otetaan huomioon, että ehdotetun lain rajoittavat toimenpiteet 
voivat myös vaikuttaa maksuihin, joiden arvo on suhteellisen vähäinen. Ehdotettujen 
käteismaksujen  rajoitusten vaikutuksia olisi arvioitava tarkoin suhteessa ehdotetuista rajoituksista 
odotettavissa olevaan yleiseen hyötyyn.  
 
3. Erityiset huomautukset  
3.1 EKP ymmärtää, että ehdote tut käteismaksujen  rajoitukset vaikuttaisivat vain palkkojen maks uun 
eivätkä muihin liiketoimiin  liittyviin käteismaksuihin  (kuten yritysten välisiin tai yritysten j a 
asiakkaiden välisiin käteismaksuihin) . 
3.2 EKP panee merkille , että  lakiehdotuksen mukaan palkkojen maksu käteisellä olisi edelleen sallittu 
”pakottav ista syistä”. Vaikka ehdotetussa laissa ei määritellä ”pakottavia syitä”, viitataan esitöissä  
tilanteisiin, joissa palkka ei työnantajasta riippumattomista syistä muuten olisi työntekijän 
nostett avissa palkanmaksukauden päättyessä tai sovitussa ajassa (esim. kun työsopimus puretaan 
välittömin oikeusvaikutuksin) , sekä tilanteisiin, joissa työntekijällä ei ole pankkitiliä.  
3.3 EKP panee  lisäksi merkille, että ehdot etun lain soveltaminen ei johtaisi siihen, että työntekijän olisi 
avattava pankk itili saadakseen palkkansa vaan  työntekijät , joilla ei ole pankkitiliä,  olisivat yhä 
oikeutettuja saamaan palkkansa käteisessä rahassa. EKP pan ee myös merkille, että palkan 
maksaminen käteisellä ei ehdotetun lai n mukaan olisi rangaistavaa; työnantaja voitaisiin tuomita 
kirjanpitorikkomuksesta sakkoon ainoastaan tapauksissa, joissa hän on laiminlyönyt velvollisuutensa liittää selvity s kirjanpitoon käteisenä  rahana maksetusta palkasta.  
3.4 EKP panee merkille, että lakiehdotuksen esitöiden mukaan käteismaksut ja mittavien käteisvarojen 
hallussapito eivät ole normaalia yritystoimintaa Suomessa.  
3.5 EKP panee  myös merkille , että työ - ja elinkeinoministeriö on tehnyt kattavan selvityksen 
ehdotettujen rajoitusten odotetuista  taloudellisista vaikutuksista
7. Selvityksen mukaan ehdotettu 
laki johtaisi vain vähäisiin lisäkustannuksiin pienelle määrälle työnantajia, kun taas suurelle osalle 
työnantajista ei koituisi ollenkaan lisäkustannuksia, koska palkan maksaminen pankkitil ille on jo 
suurelta osin voimassa oleva käytäntö Suomessa.  
3.6 Näin ollen EKP katsoo , että edellä kuvatut ehdotetut käteismaksujen rajoitukset  vaikuttaisivat 
olevan oikeassa suhteessa ehdotetu lla lailla saavutettaviin  tavoitteisiin . 
                                                 
7  Ks. luonnos hallituksen esitykseksi,  ”3. Esityksen vaikutukset”  -osio, jossa käsitellään ehdotuksen odotettavissa olevia 
taloudellisia vaikutuksia. . 
ECB -PUBLIC  
3  
Tämä lausunto julkaist aan EKP:n verkkosivuilla . 
  
Tehty Frankfurt am Mainissa 8  päivänä helmikuuta 2013. 
 
[allekirjoitus]  
 
Mario DRAGHI  
EKP:n puheenjohtaja